LIETUVOS RESPUBLIKOS ŽEMĖS ŪKIO MINISTERIJA

Į S A K Y M A S

DĖL VALSTYBINIO ŽEMĖS KADASTRO SUVESTINIŲ DUOMENŲ PARENGIMO METODIKOS PATVIRTINIMO

1998 m. lapkričio 3 d. Nr. 231

Vilnius

Vadovaudamasis Lietuvos Respublikos žemės įstatymu ir Lietuvos Respublikos Vyriausybės 1998 m. vasario 24 d. nutarimu Nr. 231 „Dėl Lietuvos Respublikos valstybinio žemės (su nekilnojamojo turto elementais) kadastro nuostatų patvirtinimo“,

ĮSAKAU:

1. Patvirtinti Valstybinio žemės kadastro suvestinių duomenų parengimo metodiką (pridedama).

2. Nustatyti, kad iki 1999 m. sausio 10 dienos Valstybinio žemės kadastro suvestinių duomenų parengimo metodikos 18 punkte įvardyti žemės kadastro duomenų tiekėjai parengia šiuos duomenis ir juos pateikia Žemės ir kito nekilnojamojo turto kadastro ir registro valstybės įmonės gyventojų aptarnavimo biurams.

3. Įsakymo vykdymą kontroliuoti Žemėtvarkos ir teisės departamento direktoriui A. Raudoniui.

Žemės ūkio Ministras	Edvardas Makelis

______________

PATVIRTINTA

Žemės ūkio ministerijos

1998 m. lapkričio 3 d.

įsakymu Nr. 231

Valstybinio žemės kadastro suvestinių duomenų parengimo

METODIKA

Bendroji dalis

1. Valstybinio žemės kadastro suvestinių duomenų parengimo metodika (toliau – Metodika) reglamentuoja Lietuvos Respublikos žemės fondo apskaitos pagal pagrindinę tikslinę žemės naudojimo paskirtį ir valstybinio žemės kadastro rodiklius struktūrą, nustato valstybinio žemės kadastro duomenų teikėjus ir suvestinių kadastro rodiklių parengimo darbo organizavimą.

2. Metodika parengta vadovaujantis Žemės įstatymo, kitų įstatymų bei teisės aktų nuostatomis ir įgyvendinant Lietuvos Respublikos Vyriausybės 1998 m. vasario 24 d. nutarimą Nr. 231 „Dėl Lietuvos Respublikos valstybinio žemės (su nekilnojamojo turto elementais) kadastro nuostatų patvirtinimo“.

3. Valstybinio žemės kadastro suvestiniai duomenys rengiami kasmet pagal sausio 1 dienos būklę.

4. Valstybinio žemės kadastro suvestinių duomenų parengimo atsakingoji institucija – Žemės ir kito nekilnojamojo turto kadastro ir registro valstybės įmonė. Duomenis, kurių reikia žemės fondo apskaitai, šios Metodikos nustatyta tvarka teikia apskričių viršininkų administracijų rajonų, miestų žemėtvarkos skyriai, rajonų, miestų savivaldybės, kitos valstybinės tarnybos ar organizacijos.

5. Suvestiniai žemės kadastro duomenys naudojami Lietuvos Respublikos žemės fondo valstybiniam valdymui, valstybinei žemės apskaitai, žemės ir valstybinės žemės nuomos mokesčiams nustatyti, moksliniams tyrimams atlikti ir kitoms reikmėms.

6. Žemės ir kito nekilnojamojo turto kadastro ir registro valstybės įmonė valstybinio žemės kadastro suvestinius duomenis rengia Žemės ūkio ministerijos užsakymu valstybės biudžeto lėšomis.

Valstybinio žemės kadastro suvestinių duomenų turinys

7. Valstybinio žemės kadastro suvestiniai duomenys pagal savivaldybių, apskričių ir Lietuvos Respublikos teritoriją rengiami vadovaujantis Žemės įstatymo nustatytomis tikslinės žemės naudojimo paskirties kategorijomis ir žemės nuosavybės bei valdymo formomis:

7.1. Žemės ūkio paskirties žemė:

7.1.1. privati žemė:

7.1.1.1. žemės ūkio veiklai naudojama žemė;

7.1.1.2. sodininkų bendrijų narių žemė;

7.1.2. valstybinė arba valstybės valdoma žemė:

7.1.2.1. gyventojų asmeninio ūkio žemė;

7.1.2.2. fizinių asmenų nuomojama (naudojama) žemė;

7.1.2.3. valstybės įmonių naudojama žemė;

7.1.2.4. žemės ūkio įmonių (bendrovių, bendrijų) nuomojama žemė;

7.1.2.5. kitų juridinių asmenų nuomojama žemė;

7.1.2.6. sodininkų bendrijų ir jų narių naudojama žemė;

7.1.2.7. nesuteikta naudotis ir neišnuomota žemė.

7.2. Miškų ūkio paskirties žemė:

7.2.1. privati miško žemė;

7.2.2. valstybinė arba valstybės valdoma miško žemė:

7.2.2.1. miškų urėdijų valdoma žemė;

7.2.2.2. nacionalinių parkų valdoma žemė;

7.2.2.3. kitų juridinių ir fizinių asmenų naudojama miško žemė.

7.3. Konservacinės paskirties žemė:

7.3.1. valstybinių rezervatų žemė;

7.3.2. kita konservacinės paskirties žemė.

7.4. Kitos paskirties žemė:

7.4.1. privati žemė:

7.4.1.1. namų valdų žemės sklypai;

7.4.1.2. kitokiai veiklai naudojama žemė;

7.4.2. valstybinė arba valstybės valdoma žemė:

7.4.2.1. privačių namų žemės sklypai (valdos);

7.4.2.2. kitokiai veiklai naudojama žemė.

7.5. Valstybinio vandenų fondo žemė.

7.6. Laisvos valstybinės žemės fondo žemė.

8. Lietuvos Respublikos žemės fondo valstybiniai žemės kadastro suvestiniai duomenys rengiami 0,01 ha tikslumu pagal šiuos Valstybinio žemės kadastro rodiklius:

8.1. žemės savininkų ar naudotojų skaičius;

8.2. žemės sklypų skaičius;

8.3. bendras žemės plotas;

8.4. žemės ūkio naudmenų plotas:

8.4.1. iš jų ariamoji žemė;

8.4.2. sodai;

8.4.3. pievos ir natūralios ganyklos;

8.5. miškų plotas;

8.6. keliais užimtos žemės plotas;

8.7. užstatytos teritorijos plotas;

8.8. vandenų plotas;

8.9. kitos žemės plotas:

8.9.1. iš jos medžių ir krūmų želdiniai;

8.9.2. pelkės;

8.9.3. pažeista žemė;

8.9.4. nenaudojama žemė;

8.10. nusausinta žemė;

8.11. drėkinama žemė.

9. Lietuvos Respublikos žemės fondo valstybinio žemės kadastro suvestiniai duomenys pagal savivaldybių, apskričių ir Lietuvos Respublikos teritoriją rengiami pagal 1 priedą.

10. Privačios, žemės ūkio veiklai naudojamos, žemės bendro ploto grupavimo duomenys rengiami pagal 2 priedą.

11. Valstybinio žemės kadastro suvestiniai duomenys apie savivaldybių ir apskričių teritorijoje esančių miestų žemę rengiami pagal 3 priedą.

12. Duomenys apie privačios žemės nuomą rengiami pagal 4 priedą.

Paaiškinimai Valstybinio žemės kadastro suvestiniams duomenims parengti

13. Valstybinio žemės kadastro suvestinių duomenų „Žemės fondo sudėtis ir naudojimas“ lentelė (1 priedas) pildoma įrašant į:

13.1. 1 eilutę „Žemės ūkio paskirties žemė, iš viso“ 1.1 ir 1.2 eilučių duomenų sumą;

13.2. 1.1 eilutę „privati žemė“ 1.1.1 ir 1.1.2 eilučių duomenų sumą;

13.3. 1.1.1 eilutę „žemės ūkio veiklai naudojama žemė“ duomenis apie privačios žemės ūkio paskirties žemės sklypus, įregistruotus Nekilnojamojo turto registre;

13.4. 1.1.2 eilutę „sodininkų bendrijų narių žemė“ duomenis apie privačius sodininkų bendrijų narių žemės sklypus, įregistruotus Nekilnojamojo turto registre. Į šią eilutę neįtraukiami sodų sklypai, kuriems pakeista naudojimo paskirtis į namų valdų žemės sklypus;

13.5. 1.2 eilutę „valstybinė arba valstybės valdoma žemė“ 1.2.1- 1.2.7 eilučių duomenų sumą;

13.6. 1.2.1 eilutę „gyventojų asmeninio ūkio žemė“ duomenis apie asmeniniam ūkiui suteiktus ir naudojamus (neprivatizuotus) žemės sklypus. Sklypų skaičius nustatomas iš suvestinių asmeninio ūkio žemės planų;

13.7. 1.2.2 eilutę „fizinių asmenų nuomojama (naudojama) žemė“ duomenis apie išnuomotus fiziniams asmenims žemės sklypus. Čia taip pat įskaitoma žemė, kuri sugrąžinama natūra, suteikiama arba perduodama nuosavybėn neatlygintinai pagal Piliečių nuosavybės teisių į išlikusį nekilnojamąjį turtą atkūrimo įstatymą ir Žemės reformos įstatymą ir kuri yra paženklinta vietovėje su teise ja naudotis, tačiau nėra priimtas sprendimas dėl nuosavybės teisių atkūrimo į šią žemę arba sprendimas priimtas, bet žemės sklypas neįregistruotas Nekilnojamojo turto registre. Į šią eilutę įrašomi ir duomenys apie urėdijų, nacionalinių parkų ir valstybinių rezervatų tarnybinėms žemės daloms skirtus sklypus;

13.8. 1.2.3 eilutę „valstybės įmonių naudojama žemė“ duomenis apie valstybės įmonėms (ūkiams) suteiktą naudoti valstybinę žemę;

13.9. 1.2.4 eilutę „žemės ūkio įmonių (bendrovių, bendrijų) nuomojama žemė“, remiantis valstybinės žemės nuomos sutartimis, duomenis apie žemės ūkio bendrovių ir kitų žemės ūkio įmonių naudojamą žemę;

13.10. 1.2.5 eilutę „kitų juridinių asmenų nuomojama žemė“, remiantis valstybinės žemės nuomos sutartimis, duomenis apie kitų įmonių, kurių pagrindinė veikla ne žemės ūkio gamyba, naudojamą žemę;

13.11. 1.2.6 eilutę „sodininkų bendrijų ir jų narių naudojama žemė“ duomenis apie sodininkų bendrijų naudojamą valstybinę žemę ir jos narių neprivatizuotų sklypų žemę;

13.12. 1.2.7 eilutę „nesuteikta naudotis ir neišnuomota žemė“ duomenis apie žemės ūkio paskirties žemę, kuri nesuteikta naudotis, neišnuomota ir laikinai nenaudojama;

13.13. 2 eilutę „Miškų ūkio paskirties žemė, iš viso“ 2.1–2.2 eilučių duomenų sumą;

13.14. 2.1 eilutę „privati miško žemė“ privačius miškų žemės sklypus, įregistruotus Nekilnojamojo turto registre;

13.15. 2.2 eilutę „valstybinė arba valstybės valdoma miško žemė“ 2.2.1–2.2.2 eilučių duomenų sumą;

13.16. 2.2.1 eilutę „miškų urėdijų valdoma žemė“ duomenis apie miškų urėdijų naudojamą miškų ūkio paskirties žemę. Duomenys apie žemės ūkio naudmenas, kurios suteiktos tarnybinėms daloms, įrašomi į 1.2.2 eilutę;

13.17. 2.2.2 eilutę „nacionalinių parkų valdoma žemė“ duomenis apie nacionalinių parkų teritorijose esančią miškų ūkio paskirties žemę, išskyrus grąžintą pagal apskrities viršininko sprendimus. Duomenys apie parkų žemės ūkio naudmenas, kurios suteiktos tarnybinėms žemės daloms, įrašomi į 1.2.2 eilutę;

13.18. 2.2.3 eilutę „kitų juridinių ir fizinių asmenų naudojama miško žemė“ duomenis apie kitų juridinių ir fizinių asmenų naudojamą miškų ūkio paskirties žemę. Į šią eilutę taip pat įrašomi miško žemės sklypai, grąžinami pagal Piliečių nuosavybės teisių į išlikusį nekilnojamąjį turtą atkūrimo įstatymą, kai miško sklypai paženklinti vietovėje, tačiau nėra priimti apskrities viršininko sprendimai dėl nuosavybės teisių atkūrimo arba sprendimai priimti, bet miško sklypai neįregistruoti Nekilnojamojo turto registre;

13.19. 3 eilutę „Konservacinės paskirties žemė, iš viso“ 3.1 ir 3.2 eilučių duomenų sumą;

13.20. 3.1 eilutę „valstybinių rezervatų žemė“ duomenis apie valstybinių rezervatų valdomą ir nacionalinių parkų rezervatų žemę. Duomenys apie žemės ūkio naudmenas, suteiktas tarnybinėms žemės daloms, įrašomi į 1.2.2 eilutę, o namų valdų žemės sklypai – į 4.2.1 eilutę;

13.21. 3.2 eilutę „kita konservacinės paskirties žemė“ duomenis apie žemės sklypus, kuriems, vadovaujantis Žemės įstatymo 42 str. 2, 3, ir 4 dalimi, nustatyta tikslinė konservacinė žemės paskirtis;

13.22. 4 eilutę „Kitos paskirties žemė, iš viso“ 4.1 ir 4.2 eilučių duomenų sumą;

13.23. 4.1 eilutę „privati žemė“ 4.1.1 ir 4.1.2 eilučių duomenų sumą;

13.24. 4.1.1 eilutę „namų valdų žemės sklypai“ duomenis apie namų valdų privačios žemės sklypus, įregistruotus Nekilnojamojo turto registre;

13.25. 4.1.2 eilutę „kitokiai veiklai naudojama žemė“ duomenis apie privačios žemės sklypus, naudojamus ūkinei, komercinei ar kitai veiklai ir įregistruotus Nekilnojamojo turto registre;

13.26. 4.2 eilutę „valstybinė arba valstybės valdoma žemė“ 4.2.1 ir 4.2.2 eilučių duomenų sumą;

13.27. 4.2.1 eilutę „privačių namų žemės sklypai (valdos)“ duomenis apie privačių namų valdoms nuomos teise naudojamus valstybinės žemės sklypus, išskyrus kaimo vietovėje esančias sodybas, priskirtas žemės ūkio paskirties žemei. Į šią eilutę taip pat įrašomi piliečių ir valstybės bendrosios nuosavybės teise valdomi namų valdų žemės sklypai;

13.28. 4.2.2 eilutę „kitokiai veiklai naudojama žemė“ duomenis apie išnuomotus arba suteiktus naudotis valstybinės žemės sklypus, naudojamus įvairios paskirties socialiniams ir pramoniniams objektams, transporto poreikiams, ryšių bei kitoms komunikacijoms, naudingosioms iškasenoms, durpynams eksploatuoti, krašto apsaugai ir kitiems tikslams. Šios eilutės skiltyje „Užstatyta teritorija“ turi būti įrašomi duomenys apie kapinių žemę;

13.29. 5 eilutę „Valstybinio vandenų fondo žemė“ vandens telkinių plotus, kurie atitinka Vandens įstatymo 5 straipsnio 3 dalies apibrėžimą;

13.30. 6 eilutę „Laisvos valstybinės žemės fondo žemė“ žemės plotus, kurie nėra suteikti naudotis fiziniams ir juridiniams asmenims, neišnuomoti ir neperleisti privatinėn nuosavybėn. Į šią eilutę neįtraukiami valstybės valdomi žemės ūkio paskirties žemės plotai, kurie bus sugrąžinti arba perduoti nuosavybėn pagal Piliečių nuosavybės teisių į išlikusį nekilnojamąjį turtą atkūrimo įstatymą ir yra laikinai nenaudojami. Tokia žemė apskaitoma 1.2.7 eilutėje;

13.31. eilutę „Iš viso privačios žemės“ 1.1, 2.1 ir 4.1 eilučių duomenų sumą;

13.32. eilutę „Iš viso valstybinės arba valstybės valdomos žemės“ 1.2, 2.2, 3, 4.2, 5 ir 6 eilučių duomenų sumą;

13.33. eilutę „Iš viso respublikoje žemės“ 1, 2, 3, 4, 5 ir 6 eilučių duomenų sumą.

14. Pildant 1 priedą savininkų ar naudotojų skaičius nustatomas:

14.1. įrašant privačios žemės savininkų skaičių iš Nekilnojamojo turto registro, priskaičiuojant ir visus bendrasavininkius;

14.2. kai vienos žemės naudojimo paskirties kelis žemės sklypus turi nuosavybės teise arba naudoja vienas asmuo – apskaitoma vienu savininku ar naudotoju, o turint nuosavybės teise arba naudojant skirtingų žemės paskirčių žemės sklypus – apskaitoma kiekvienai žemės naudojimo paskirčiai atskiru savininku ar naudotoju.

15. Nustatant žemės ūkio įmonių ir kitų juridinių asmenų naudojamos žemės sklypų skaičių, žemės sklypu apskaitomas vienodos pagrindinės tikslinės naudojimo paskirties žemės plotas, esantis viename masyve.

Valstybinio žemės kadastro suvestinių duomenų

parengimo darbo organizavimas

16. Valstybinio žemės kadastro suvestinius duomenis pagal savivaldybių teritoriją remiantis Metodikos 7–12 punktais parengia Žemės ir kito nekilnojamojo turto kadastro ir registro valstybės įmonės gyventojų aptarnavimo biurai.

17. Valstybinio žemės kadastro suvestinius duomenis pagal žemės fondo kategorijas (naudotojų grupes) ir žemės kadastro rodiklius (žemės naudmenas) apie privačios žemės (1 priedo 1.1.1, 1.1.2, 2.1, 4.1.1, 4.1.2 punktai) ir valstybinės žemės (1.2.2, 1.2.3, 1.2.4, 1.2.5, 1.2.6, 2.2.3, 3.2, 4.2.1, 4.2.2) sklypus, įregistruotus Nekilnojamojo turto registre, parengia gyventojų aptarnavimo biurai pasinaudodami Nekilnojamojo turto registro duomenų baze.

18. Valstybinio žemės kadastro duomenis apie valstybinės arba valstybės valdomos žemės sklypus, neįregistruotus Nekilnojamojo turto registre, pagal žemės fondo kategorijas (naudotojų grupes) ir valstybinio žemės kadastro rodiklius (žemės naudmenas) parengia ir pateikia Gyventojų aptarnavimo biurams:

18.1. apskričių viršininkų administracijų žemės tvarkymo departamentų miestų, rajonų žemėtvarkos skyriai apie:

18.1.1. gyventojų asmeninio ūkio neprivatizuotą žemę (1.2.1) – pagal šios žemės naudotojų sąrašus ir seniūnijų teritorijose dirbančių žemėtvarkos skyrių specialistų informaciją;

18.1.2. fizinių asmenų nuomojamą (naudojamą) žemės ūkio paskirties žemę (1.2.2) – pagal žemės nuomos sutartis ir žemės reformos žemėtvarkos projektų autorių bei rajonų žemėtvarkos skyriuose turimą informaciją apie paženklintus vietovėje grąžinamos žemės sklypus, dėl kurių nepriimti nuosavybės teisių atkūrimo sprendimai ar nesudarytos žemės pirkimo-pardavimo sutartys arba sprendimai priimti, bet žemės sklypai neįregistruoti Nekilnojamojo turto registre;

18.1.3. valstybės įmonių naudojamą žemę (1.2.3) ir žemės ūkio įmonių (bendrovių, bendrijų 1.2.4) ar kitų juridinių asmenų (1.2.5) nuomojamą žemės ūkio paskirties žemę – vadovaujantis žemės nuomos (panaudos) sutartimis;

18.1.4. sodininkų bendrijų ir jų narių naudojamą (neprivatizuotą) žemę (1.2.6);

18.1.5. nesuteiktą naudotis ir neišnuomotą žemės ūkio paskirties žemę (1.2.7) – pagal seniūnijų teritorijose dirbančių žemėtvarkos skyrių specialistų informaciją;

18.1.6. kitų fizinių ir juridinių asmenų naudojamą miško žemę (2.2.3). Paženklinti miško žemės sklypai, dėl kurių nepriimti nuosavybės teisių atkūrimo sprendimai arba sprendimai priimti, bet miško slypai neįregistruoti Nekilnojamojo turto registre, apskaitomi pagal žemės reformos žemėtvarkos projektų autorių ir rajonų žemėtvarkos skyriuose turimą informaciją;

18.1.7. privačių namų žemės sklypus (valdas 4.2.1) ir kitokiai veiklai naudojamą valstybinę kitos paskirties žemę (4.2.2);

18.1.8. valstybinio vandenų fondo žemę (5);

18.1.9. laisvos valstybinės žemės fondo žemę (6);

18.2. savivaldybių merai (valdybos) – apie išnuomotus žemės sklypus miestų administracinėse ribose ir miesto bendrojo naudojimo žemės plotus (4.2.2) bei kitos konservacinės paskirties žemės plotus (3.2);

18.3. miškų urėdijų ir nacionalinių parkų administracijos – apie jų valdomą miškų ūkio paskirties žemę (2.2.1, 2.2.2), nacionalinių parkų rezervatų ir kitos konservacinės paskirties žemę (3.2) ir žemės ūkio naudmenas, suteiktas tarnybinėms žemės daloms (1.2.2);

18.4. valstybinių rezervatų administracijos – apie jų valdomą žemę (3.1), tarnybinėms žemės daloms suteiktą žemę (1.2.2) ir namų valdų neprivatizuotus žemės sklypus (4.2.1).

19. Žemės apskaitos duomenų rengėjai, įvardyti 18 punkte, juos parengia savivaldybių teritorijoms pagal Metodikos 1 priedo formą.

20. Už parengtų duomenų tikslumą atsako juos pateikusi institucija. Gyventojų aptarnavimo biurams teikiamas lenteles pasirašo pateikiančios institucijos vadovas.

21. Gyventojų aptarnavimo biurai gautus iš visų institucijų duomenis išanalizuoja, o radę klaidų grąžina rengėjams ištaisyti ir parengia savivaldybės teritorijos suvestinius žemės kadastro duomenis pagal pagrindinės tikslinės žemės naudojimo paskirties kategorijas ir žemės kadastro rodiklius. Savivaldybės teritorijos nusausintos ir drėkinamos žemės plotai derinami su apskrities viršininko administracijos kaimo reikalų departamento rajono atsakingu melioracijos specialistu.

22. Gyventojų aptarnavimo biurai taip pat parengia duomenis apie:

22.1. privačios žemės ūkio veiklai naudojamos žemės grupavimą pagal bendrą plotą (Metodikos 2 priedas);

22.2. apskričių ir savivaldybių teritorijoje esančių miestų žemę (Metodikos 3 priedas);

22.3. privačios žemės, įregistruotos Nekilnojamojo turto registre, nuomą (Metodikos 4 priedas).

23. Gyventojų aptarnavimo biurų vadovų pasirašyti savivaldybės teritorijos suvestiniai žemės kadastro duomenys perduodami Žemės ir kito nekilnojamojo turto kadastro ir registro valstybės įmonės Informacinių paslaugų skyriui, kuris parengia Valstybinio žemės kadastro suvestinius duomenis žemės fondo kategorijoms pagal savivaldybes, apskritis ir respubliką, pailiustruotas diagramomis.

24. Žemės ir kito nekilnojamojo turto kadastro ir registro valstybės įmonė Valstybinio žemės kadastro suvestinius duomenis kasmet, ne vėliau kaip iki vasario 1 dienos, pateikia Žemėtvarkos ir teisės departamentui, kuris patikrina šiuos duomenis ir iki vasario 10 dienos pateikia Žemės ūkio ministerijai.

______________

1 priedas

………………………………žemės fondo sudėtis ir naudojimas 1998 m. sausio 1 d.

ha

Eil.	Žemės fondo kategorijos	Žemės	Žemės	Bendras	Žemės ūkio naudmenos	Miškai	Keliai	Užsta-	Vandenys	Kita žemė	Nusau-	Drėki-
Nr.	savininkų	sklypų	plotas	iš viso	iš jų	tyta	iš viso	iš jos	sinta	nama
ar naudotojų skaičius	skaičius	ariama žemė	sodai	pievos ir natūralios ganyklos	teritorija	medžių ir krūmų želdiniai	pelkės	pažeista žemė	kita žemė	žemė	žemė
1.	Žemės ūkio paskirties žemė iš viso	x	x
1.1.	Privati žemė
1.1.1.	Žemės ūkio veiklai naudojama žemė
1.1.2.	Sodininkų bendrijų narių žemė
1.2.	Valstybinė arba valstybės valdoma žemė	x	x
1.2.1.	Gyventojų asmeninio ūkio žemė
1.2.2.	Fizinių asmenų nuomojama (naudojama)žemė
1.2.3.	Valstybės įmonių naudojama žemė
1.2.4.	Žemės ūkio įmonių (bendrovių ir bendrijų) nuomojama žemė
1.2.5.	Kitų juridinių asmenų nuomojama žemė
1.2.6.	Sodininkų bendrijų ir jų narių naudojama žemė
1.2.7.	Nesuteikta naudotis ir neišnuomota žemė	x	x
2.	Miškų ūkio paskirties žemė iš viso
2.1.	Privati miško žemė
2.2.	Valstybinė arba valstybės valdoma miško žemė
2.2.1.	Miškų urėdijų valdoma žemė
2.2.2.	Nacionalinių parkų valdoma žemė
2.2.3.	Kitų juridinių ir fizinių asmenų naudojama miško žemė
3.	Konservacinės paskirties žemė iš viso
3.1.	Valstybinių rezervatų žemė
3.2.	Kita konservacinės paskirties žemė
4.	Kitos paskirties žemė iš viso
4.1.	Privati žemė
4.1.1.	Namų valdų žemės sklypai
4.1.2.	Kitokiai veiklai naudojama žemė
4.2.	Valstybinė arba valstybės valdoma žemė
4.2.1.	Privačių namų žemės sklypai (valdos)
4.2.2.	Kitokiai veiklai naudojama žemė
5.	Valstybinio vandenų fondo žemė	x	x	x	x	x	x	x	x	x	x	x	x	x	x	x	x
6.	Laisvos valstybinės žemės fondas	x	x
Iš viso privačios žemės
Iš viso valstybinės ir valstybės valdomos žemės	x	x
Iš viso respublikoje žemės	x	x

______________

2 priedas

Privačios žemės ūkio veiklai naudojamos žemės grupavimas pagal bendrą plotą, ha

Apskritys, rajonai	Žemėnaudų grupės pagal plotą, žemėnaudų skaičius ir vidutinis žemėnaudos plotas
ir miestai
0-1	1-3	3-5	5-10	10-20	20-30	30-40	40-50	>50	Iš viso
skai-	plotas	skai-	plotas	skai-	plotas	skai-	plotas	skai-	plotas	skai-	plotas	skai-	plotas	skai-	plotas	skai-	plotas	skai-	vid.
čius	čius	čius	čius	čius	čius	čius	čius	čius	čius	plotas
1	2	3	4	5	6	7	8	9	10	11	12	13	14	15	16	17	18	19	20	21

______________

3 priedas

Apskričių ir savivaldybių teritorijoje esančių miestų žemė, ha

Eil. Nr.	Apskritys, rajonai, miestai	Bendras plotas	Žemės ūkio naudmenos	Miškai	Užstatyta teritorija	Vandenys	Kita žemė

______________

4 priedas

PRIVAČIOS ŽEMĖS NUOMa

1999 m. sausio 1 d.

Eil. Nr.	Rajonų ir respublikos miestų savivaldybių	Išnuomota žemė iš viso	iš jos
teritorijos, apskritys	sklypų skaičius	plotas, ha	žemės ūkio paskirties žemė	miškų ūkio paskirties žemė	vandens telkiniai	ne žemės ūkio paskirties žemė
(5+7+9+11)	(6+8+10+12)	sklypųskaičius	plotas, ha	sklypų skaičius	plotas, ha	sklypų skaiči us	plotas ha	sklypų skaičius	plotas, ha
1	2	3	4	5	6	7	8	9	10	11	12

______________